ওয়েব ডেস্ক: শোভাবাজার রাজবাড়ি । যার প্রতিটি থাম, চবুতরে কান পাতলে শোনা যায় ইতিহাসের ফিসফিস। পুজোর কদিন সেই রাজবাড়িই যেন জেগে ওঠে তার নিজস্ব কলরবে। অন্যান্য দিনগুলির পাশাপাশি নবমীর দিন তো উত্সবের রঙে ঝলমলিয়ে ওঠে শোভাবাজার রাজবাড়ি । নিয়মনীতির কড়া নিগড়ে বাঁধা পুজোর আঙিনায় সাধারণের আনাগোণা লেগেই থাকে। এই শরতেই যেন বসন্তের দখিনা বাতাস বয়। নবমীর সকালে মহাস্নান দিয়ে শুরু হয় শোভাবাজার রাজবাড়ির পুজোর উপাচার । তারপর একে একে মহাপুজো, হোম ও সাত বলিদান দেওয়া হয়। বলি দেওয়া হয় মাছও। পুজো শেষে হয় আরতি ।